
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1223 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Προπονητών Πετοσφαίρισης. 1 

Έγκριση σύμβασης μίσθωσης έργου στο Δήμο Ζω¬ 
γράφου. 2 

Έγκριση σύμβασης μίσθωσης έργου στο Δήμο Αθηναί¬ 
ων. 3 

Έγκριση συμβάσεων μισθώσεων έργων για το ΚΕΠ Κοι¬ 
νότητας Αναβύσσου. 4 

Έγκριση συμβάσεων μισθώσεων έργων για το ΚΕΠ Δή¬ 
μου Παιανίας. 5 

Έγκριση συμβάσεων μισθώσεων έργων για το ΚΕΠ Δή¬ 
μου Λαυρεωτικής. 6 

Καθορισμός αποδέκτη για τη διάθεση αλμολοίπου μονάδας 

αφαλάτωσης της εταιρείας Ι_ΟΥΑΙ_ν\/ΑΒΟ 1_Τϋ. 7 

Τροποποίηση της υπ’ αριθμ. 209/12.5.2003 απόφασης 
του Νομαρχιακού Συμβουλίου του Νομαρχιακού Δι¬ 
αμερίσματος Ξάνθης. 8 


ΑΠΟΦΑΣΕΙ Σ 

Αριθμ. 36123 (1) 

Κανονισμός Προπονητών Πετοσφαίρισης. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 


α) Του α.ν. 397/1968 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του άρθρου 90 του Κώδικα νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με το 
άρθρο πρώτο του π.δ. 63/2005 (ΦΕΚ 98Α'). 

γ) Της Παραγράφου 9 του άρθρου 31 του ν. 2725/1999 
«Ερασιτεχνικός και Επαγγελματικός αθλητισμός και άλλες 
διατάξεις» (ΦΕΚ/121 /Α/17.6.1999). 

2. Την υπ’ αριθμ. 509/8.3.2006 απόφαση του Πρωθυπουρ¬ 
γού και του Υπουργού Πολιτισμού «Ανάθεση αρμοδιοτήτων 
στον Υφυπουργό Πολιτισμού» (ΦΕΚ 282/Β/2006). 

3. Το υπ’ αριθμ. 1435/13.4.2006 έγγραφο της Ελληνικής 
Ομοσπονδίας Πετοσφαίρισης (Ε.Ο.ΠΕ.) και το υπ’ αριθμ. 
57/21.4.2006 έγγραφο του Συνδέσμου Ελλήνων Προπονητών 
Πετοσφαίρισης (Σ.Ε.Π.ΠΕ.). 

4. Ότι από τις ρυθμίσεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογισμού, 
αποφασίζουμε: 


5 Σεπτεμβρίου 2006 

Αρθρο 1 

Προϋποθέσεις άσκησης επαγγέλματος προπονητή και δι¬ 
αδικασία χορήγησης άδειας άσκησης επαγγέλματος 

1. Το επάγγελμα του προπονητή Πετοσφαίρισης στην 
Ελλάδα έχουν το δικαίωμα να ασκήσουν όσοι είναι κάτοχοι 
άδειας ασκήσεως επαγγέλματος που χορηγείται από τη 
Γ ενική Γ ραμματεία Αθλητισμού (Γ.Γ.Α). 

2. Οι νόμιμα ασκούντες το επάγγελμα του προπονητή 
Πετοσφαίρισης στην Ελλάδα σύμφωνα με τα οριζόμενα στο 
άρθρο 31 παρ. 1 και 2 του ν. 2725/1999 και τον παρόντα κα¬ 
νονισμό υπάγονται στις διατάξεις του Κανονισμού αυτού. 

3. Για τη χορήγηση της ειδικής άδειας άσκησης του επαγ¬ 
γέλματος του προπονητή Πετοσφαίρισης απαιτείται: 

α) Πτυχίο Τμήματος Επιστήμης Φυσικής Αγωγής και 
Αθλητισμού (Τ.Ε.Φ.Α.Α.) με κύρια ή πρώτη ειδικότητα στην 
Πετοσφαίριση, ή ισότιμης σχολής της αλλοδαπής ή δίπλω¬ 
μα της σχολής προπονητών της παρ. 4 του άρθρου 31 του 
ν. 2725/1999 ή πτυχίο ή δίπλωμα αναγνωρισμένων σχολών 
προπονητών του εξωτερικού ή δίπλωμα των σχολών του 
άρθρου 12 παρ. 4 του παρόντος. 

β) Αντίγραφο ποινικού μητρώου, που να αποδεικνύει ότι δεν 
υφίσταται τελεσίδικη καταδίκη για τα αδικήματα που αναφέ- 
ρονται στις περιπτώσεις β' και γ’ της παρ. 1 του άρθρου 3 του 
ν. 2725/1999, όπως τροποποιήθηκαν και ισχύουν με τις διατάξεις 
του άρθρου 1 του νόμου 2858/2000 (ΦΕΚ 247/α/7.11.2000). 

γ) Πιστοποιητικό της αρμόδιας εισαγγελικής αρχής, που 
να βεβαιώνει ότι δεν εκκρεμεί ποινική δίωξη για τα αδι¬ 
κήματα της περ. β' και γ' της παρ. 1 του άρθρου 3 του ν. 
2725/1999, όπως τροποποιήθηκαν και ισχύουν με τις διατά¬ 
ξεις του άρθρου 1 του ν. 2858/2000 (ΦΕΚ 247/Α/7.11.2000). 

δ) Πιστοποιητικό υγείας από τις υγειονομικές επιτροπές 
των οικείων Νομαρχιακών Αυτοδιοικήσεων του Εθνικού 
Συστήματος Υγείας. 

ε) Καταβολή παράβολου εκατόν σαράντα επτά ευρώ (147 
€), εκδιδόμενο από την Εθνική Τράπεζα της Ελλάδος, το ύψος 
του οποίου μπορεί να αναπροσαρμόζεται με απόφαση του 
αρμόδιου για τον αθλητισμό Υπουργού. 

4. Για όσους κατέχουν πτυχίο ή δίπλωμα αναγνωρισμένων 
σχολών προπονητών του εξωτερικού ή άλλων αναγνωρισμένων 
σχολών της ημεδαπής, απαιτείται και γνώμη για την ισοτι¬ 
μία, της πενταμελούς επιτροπής που λειτουργεί στην έδρα 
του Ελληνικού Κέντρου Αθλητικής Έρευνας και Τεχνολογίας 
(Ε.Κ.Α.Ε.Τ.) σύμφωνα με τις ειδικότερες ρυθμίσεις της παρ. 3 του 
άρθρου 31 του ν. 2725/1999 και μέχρι να λειτουργήσει η ανωτέ¬ 
ρω πενταμελής Επιτροπή, της Επιτροπής ισοτιμιών της παρ. 22 
του άρθρου 135 του ν. 2725/1999 όπως προσετέθη με την παρ. 
13 του άρθρου 77 του ν. 3057/2002 (ΦΕΚ 239/Α/10.10.2002). 

Άρθρο 2 

Όροι πρόσληψης αλλοδαπών προπονητών 

1. Επιτρέπεται η πρόσληψη αλλοδαπού προπονητή Πε- 
τοσφαίρισης από Τ.Α.Α. ή Αθλητικές Ανώνυμες Εταιρείες 
Πετοσφαίρισης (εφόσον δημιουργηθούν) ή όπως αλλιώς 
αυτές θα καλούνται από το νόμο, αποκλειστικά για την 
ανδρική τους ομάδα που μετέχει στο πρωτάθλημα Α1 Εθνι¬ 
κής Κατηγορίας ή στην εκάστοτε ανώτατη επαγγελματική 
κατηγορία ή την Εθνική Ομάδα Ανδρών. 

2. Για την πρόσληψη αλλοδαπού προπονητή Πετοσφαίρισης, 
απαιτείται έγκριση της Γ.Γ.Α. που χορηγείται εφόσον ο αλλο¬ 
δαπός συγκεντρώνει τις εξής αθροιστικά προϋποθέσεις: 

α) Είναι κάτοχος νόμιμου τίτλου σπουδών προπονητή 
Πετοσφαίρισης. 

β) Ηλικία όχι ανώτερη των πενήντα πέντε (55) ετών. 

γ)Έχει διατελέσει πρώτος (1) προπονητής Εθνικής Ομά¬ 
δας Ανδρών - Γυναικών για δύο (2) τουλάχιστον χρόνια ή 
έχει διατελέσει για δύο (2) συνεχή χρόνια πρώτος προπο¬ 
νητής ανδρικής ομάδας που συμμετείχε στο πρωτάθλημα 
της ανώτατης βαθμίδας ξένης χώρας. 

δ) Υποβάλει δήλωση με την οποία δηλώνει ότι αποδέχε¬ 
ται ανεπιφύλακτα τις διατάξεις του παρόντος κανονισμού 
και ότι το υποβαλλόμενο στη Γ.Γ.Α. ιδιωτικό συμφωνητικό 
πρόσληψής του είναι το μόνο που αναγνωρίζει, συνομολο¬ 
γεί και αποδέχεται έναντι της Ρ.ΙΛ/.Β. ή οποιαδήποτε άλλης 
αρχής στην Ελλάδα και το εξωτερικό. 

ε) Αποδέχεται και συνομολογεί, με το ίδιο συμφωνητικό 
και με πρόβλεψη ρητού όρου ή με αυτοτελή γραπτή δήλωσή 
του, ότι τυχόν συμβατικές οικονομικές διαφορές του με το 
Τ.Α.Α. ή Αθλητικές Ανώνυμες Εταιρείες Πετοσφαίρισης ή 
όπως αλλιώς αυτές θα καλούνται από το νόμο, που τον 
απασχολεί, επιλύονται από τις επιτροπές του άρθρου 95 
του ν. 2725/1999, όπως τροποποιήθηκε και ισχύει με τις 
διατάξεις του άρθρου 13 του ν. 3262/2004. 

3. Η έγκριση της Γ.Γ.Α. για την πρόσληψη αλλοδαπού 
προπονητή από Τ.Α.Α. ή Αθλητικές Ανώνυμες Εταιρείες 
Πετοσφαίρισης, ή την Ε.Ο.ΠΕ., παρέχεται υπό τον όρο ότι 
οι τυχόν συνεργάτες του θα είναΠΕλληνες προπονητές. 

4. Ποσό που αντιστοιχεί σε ποσοστό τρία τοις εκατό (3 %) 
επί του συνολικού ποσού της συμβατικής αμοιβής αλλοδαπού 
προπονητή παρακρατείται από το οικείο Τ.Α.Α. ή Αθλητικές 
Ανώνυμες Εταιρείες Πετοσφαίρισης και κατατίθεται στο τα¬ 
μείο του Συνδέσμου Ελλήνων Προπονητών Πετοσφαίρισης 
(Σ.Ε.Π.ΠΕ.), υπέρ του τηρουμένου στον Σ.Ε.Π.ΠΕ. ειδικού λογα¬ 
ριασμού επιμόρφωσης των προπονητών. Ποσό που αναλογικά 
αντιστοιχεί στους τέσσερις (4) πρώτους μήνες απασχόλη¬ 
σης του αλλοδαπού προπονητή καταβάλλεται πριν από την 
έγκριση βεβαίωση νομίμων προσόντων της πρόβλεψης αυτού 
από τη Γ.Γ.Α. και επιστρέφεται στο οικείο Τ.Α.Α. ή Αθλητικές 
Ανώνυμες Εταιρείες Πετοσφαίρισης, αν απορριφθεί η αίτηση 
για την πρόσληψη του αλλοδαπού προπονητή. Κατά την κα¬ 
τάθεση της αίτησης πρόσληψης του αλλοδαπού προπονητή 
συνυποβάλλεται και το σχετικό γραμμάτιο καταβολής. Το 
υπόλοιπο ποσό καταβάλλεται ανά μήνα. Εάν δεν πραγματο¬ 
ποιηθεί η πιο πάνω καταβολή, η Γ.Γ.Α. μπορεί να μην χορη¬ 
γήσει ή να ανακαλέσει την ως άνω έγκριση. 

5. Στις διατάξεις των ανωτέρω παραγράφων του παρό¬ 
ντος άρθρου δεν υπάγονται οι προπονητές υπήκοοι κρατών 
- μελών της Ευρωπαϊκής'Ενωσης, για τους οποίους ισχύουν 
και εφαρμόζονται οι διατάξεις των ημεδαπών προπονητών 
(Ελλήνων υπηκόων). 

6. Τα Τ.Α.Α. ή Αθλητικές Ανώνυμες Εταιρείες Πετοσφαί¬ 
ρισης που προσλαμβάνουν Έλληνες προπονητές ή προ¬ 
πονητές υπηκόων κρατών - μελών της Ε.Ε. υποχρεούνται 
να παρακρατήσουν ποσοστό δύο τοις εκατό (2%) επί του 
συνολικού συμβατικού ποσού της αμοιβής του προπονητή 


και να το καταβάλουν στο ταμείο του Σ.Ε.Π.ΠΕ.. Το ποσό 
αυτό περιέρχεται στον ειδικό λογαριασμό επιμόρφωσης 
προπονητών που τηρεί ο Σ.Ε.Π.ΠΕ.. 

Άρθρο 3 

Σχέση προπονητών και Τ.Α.Α. ή Αθλητικών Σωματείων 

1. Κάθε προπονητής συμβάλλεται υποχρεωτικά εγγράφως 
με τον αθλητικό φορέα στον οποίο παρέχει τις υπηρεσίες 
του με πλήρη, μερική ή περιοδική απασχόληση εξαρτημένης 
εργασίας ή παροχής ανεξάρτητων υπηρεσιών. Η σχετική 
σύμβαση, για να είναι έγκυρη, απαιτείται να κατατεθεί και 
να θεωρηθεί από την αρμόδια Δ.Ο.Υ. 

2. Η πρόσληψη προπονητών Πετοσφαίρισης είναι υποχρε¬ 
ωτική για όλα τα σωματεία που συμμετέχουν στα πρωτα¬ 
θλήματα εθνικών κατηγοριών και στα τοπικά πρωταθλή¬ 
ματα των Ενώσεων Περιφερειών ή Τοπικών Επιτροπών, 
πρώτης κατηγορίας. 

3. Σε περίπτωση ανόδου σωματείου σε ανώτερη κατηγο¬ 
ρία, παρέχεται στο σωματείο αυτό το δικαίωμα να απασχο¬ 
λεί και για τη νέα αγωνιστική περίοδο τον προπονητή που 
απασχολούσε κατά την αγωνιστική περίοδο πριν την άνοδο, 
έστω και αν αυτός δεν είναι κάτοχος αντίστοιχου διπλώ¬ 
ματος για την κατηγορία στην οποία ανήλθε το σωματείο. 

Άρθρο 4 

Δελτίο ταυτότητας προπονητών 

1. Το δελτίο ταυτότητας προπονητή εκδίδεται υποχρεωτι¬ 
κά από τον Σ.Ε.Π.ΠΕ. για κάθε προπονητή, μέλος ή μη μέλος 
αυτού, εφόσον πληροί τις προϋποθέσεις των διατάξεων 
του άρθρου 1 του παρόντος. Το ως άνω δελτίο παρέχει 
στον κάτοχο το δικαίωμα ελευθέρας εισόδου σ’ όλες τις 
διοργανώσεις αγώνων Πετοσφαίρισης. 

2. Απαγορεύεται απολύτως η αναγραφή στο φύλλο αγώ¬ 
να ως προπονητή σε οποιαδήποτε κατηγορία ή ηλικιακό πρω¬ 
τάθλημα η καθοδήγηση ομάδας κατά τη διάρκεια αγώνα 
από πρόσωπο στερούμενο του ως άνω δελτίου ταυτότητας 
προπονητών. Η παράβαση της παραγράφου αυτής, δηλαδή η 
άσκηση των καθηκόντων του προπονητή από πρόσωπο στε¬ 
ρούμενου του Δελτίου Ταυτότητας Προπονητή, ανεξαρτήτως 
του λόγου που την προκάλεσε, παρέχει το δικαίωμα στο αντί¬ 
παλο σωματείο ενστάσεως για κακή συμμετοχή προπονητή 
η οποία επισύρει σε βάρος του παραβαίνοντος σωματείου 
τις κυρώσεις που προβλέπουν οι κανονισμοί Πρωταθλημάτων 
και Κυπέλλου για αντικανονική συμμετοχή Πετοσφαιριστών. 
Η ως άνω διάταξη δεν ισχύει για λόγους ανωτέρας βίας. 
Στα αθλητικά σωματεία, που δεν απασχολούν προπονητή 
σύμφωνα με τις διατάξεις της παρούσας απόφασης, επιβάλ¬ 
λονται οι κυρώσεις της παραγράφου 3 του άρθρου 8 και της 
παραγράφου 6 του άρθρουδΟ του ν. 2725/1999. 

3. Το δελτίο ταυτότητας προπονητή που εκδίδεται από 
τον Σ.Ε.Π.ΠΕ., θεωρείται από τον Σ.Ε.Π.ΠΕ. και την Ε.Ο.ΠΕ. 
και λογίζεται ως αποδεικτικό στοιχείο της ασκήσεως του 
επαγγέλματος του προπονητή Πετοσφαίρισης για κάθε 
αγωνιστική περίοδο. 

4. Η Ελληνική Ομοσπονδία Πετοσφαίρισης, υποχρεού- 
ται να τηρεί μητρώο προπονητών (παρ. 2, άρθρο 26, ν. 
2725/1999), σύμφωνα με τα εκάστοτε αποστελλόμενα σε 
αυτήν στοιχεία από τον Σ.Ε.Π.ΠΕ. 

5. Σε κάθε αγώνα πρωταθλήματος ή κυπέλλου που συμ¬ 
μετέχουν Τ.Α.Α. ή Αθλητικές Ανώνυμες Εταιρείες Πετοσφαί¬ 
ρισης ή σωματεία που διοργανώνει η Ε.Ο.ΠΕ., ή οι Ενώσεις 
Περιφερειών ή οι Τοπικές Επιτροπές, ο γυμνασίαρχος ή 
ο κομισάριος και ελλείψει αυτών ο πρώτος διαιτητής του 
αγώνα, υποχρεούνται να ελέγχει πριν από την έναρξη του 
αγώνα, μαζί με τα δελτία των αθλητών των διαγωνιζομένων 
ομάδων, το δελτίο ταυτότητας του προπονητή, που εκδίδει 

ο Σ.Ε.Π.ΠΕ., το οποίο πρέπει να είναι δεόντως θεωρημένο 
από τον Σ.Ε.Π.ΠΕ. και την Ε.Ο.ΠΕ.. 

Άρθρο 5 

Απασχόληση προπονητών 

1. Οι κατηγορίες των προπονητών Πετοσφαίρισης είναι 
οι Α, Β και Γ. 

2. Οι προπονητές Πετοσφαίρισης έχουν το δικαίωμα να 
ασκήσουν το επάγγελμα αυτό, ανάλογα με την κατηγορία 
του διπλώματος που κατέχουν ως ακολούθως: 

α) Οι κάτοχοι άδειας άσκησης επαγγέλματος Α' κατηγο¬ 
ρίας σε Τ.Α.Α., ή Αθλητικές Ανώνυμες Εταιρείες Πετοσφαί¬ 
ρισης ή σε σωματείο οποιοσδήποτε κατηγορίας. 

β) Οι κάτοχοι άδειας άσκησης επαγγέλματος Β' κατηγο¬ 
ρίας σε σωματεία Β' Εθνικής κατηγορίας και κατωτέρων 
κατηγοριών. 

γ) Οι κάτοχοι άδειας άσκησης επαγγέλματος Γ' κατηγο¬ 
ρίας σε σωματεία τοπικών κατηγοριών. 

Άρθρο 6 

Ασυμβίβαστα άσκησης του επαγγέλματος 
του προπονητή 

1. Οι ασκούντες το επάγγελμα του προπονητή Πετοσφαί¬ 
ρισης απαγορεύεται να είναι μέλη αθλητικών σωματείων 
που καλλιεργούν το άθλημα της Πετοσφαίρισης, εν ενερ- 
γεία Πετοσφαιριστές, διαιτητές Πετοσφαίρισης ή διαμεσο¬ 
λαβητές Πετοσφαιριστών. 

2. Απαγορεύεται και είναι απολύτως άκυρη η ανάληψη της 
οικονομικής διαχείρισης Τ.Α.Α. ή Αθλητικών Ανώνυμων Εται¬ 
ρειών Πετοσφαίρισης από προπονητές Πετοσφαίρισης, εφό¬ 
σον είναι σε ενεργό δράση καθώς επίσης και από συζύγους 
των προσώπων αυτών και συγγενείς τους πρώτου βαθμού 
(άρθρο 69 αρ. 2 - άρθρο 61 παρ. 1 του ν. 2725/1999). 

3. Όποιος κατέχει άδεια άσκησης επαγγέλματος προ¬ 
πονητή από τη Γ.Γ.Α. δεν μπορεί να διατηρεί την αθλητική 
του ιδιότητα και να αγωνίζεται σε επίσημους αγώνες του 
αθλήματος για το οποίο κατέχει άδεια άσκησης επαγγέλ¬ 
ματος, εκτός εάν έχει καταθέσει την άδειά του στην οικεία 
αθλητική ομοσπονδία (παρ. 11, άρθρο 31, ν. 2725/1999). 

4. Προπονητής, ο οποίος έχει συμβληθεί με σωματείο, Τ.Α.Α., 
ή Αθλητική Ανώνυμη Εταιρεία Πετοσφαίρισης, με την ιδιότη¬ 
τα αυτή ή ως τεχνικός Σύμβουλος ή τεχνικός Διευθυντής ή 
ως συνεργάτης - προπονητής, απαγορεύεται να παρέχει τις 
υπηρεσίες του και σε οποιοδήποτε άλλο σωματείο ή Τ.Α.Α. ή 
Αθλητική Ανώνυμη Εταιρεία Πετοσφαίρισης έστω και χωρίς 
αμοιβή. Σε περίπτωση παράβασης της ως άνω υποχρέωσης, 
ανακαλείται προσωρινώς η άδεια άσκησης του επαγγέλματος 
κατά το άρθρο 8 του παρόντος, μετά τη λήξη της αγωνιστικής 
περιόδου κατά την οποία διαπράχθηκε η παράβαση. 

Άρθρο 7 

Επιτροπές επίλυσης οικονομικών διαφορών 

1. Εκτός των επιτροπών που προβλέπονται στο άρθρο 95 
του ν. 2725/1999, όπως τροποποιήθηκε με το άρθρο 13 του ν. 
3262/2004, περί επίλυσης των οικονομικών διαφορών μεταξύ 
των Τ.Α.Α. ή Αθλητικών Ανώνυμων Εταιρειών Πετοσφαίρι¬ 
σης και των προπονητών τους, λειτουργεί στην Ε.Ο.ΠΕ. ως 
όργανο αυτής, επιτροπή επίλυσης οικονομικών διαφορών 
μεταξύ των αθλητικών σωματείων και των προπονητών 
τους, οριζόμενη με απόφαση του Διοικητικού Συμβουλίου 
της Ε.Ο.ΠΕ. και αποτελούμενη: 

• Από ένα (1) εκπρόσωπο του Δ.Σ. της Ε.Ο.ΠΕ., κατά προ¬ 
τίμηση νομικό, ως Πρόεδρο. 

• Από ένα (1) νομικό με εμπειρία στα αθλητικά θέματα 
και ιδίως στο άθλημα της Πετοσφαίρισης, κοινής αποδοχής 
των ενδιαφερομένων μερών (Ε.Ο.ΠΕ. και Σ.Ε.Π.ΠΕ.). 

• Από έναν (1) εκπρόσωπο του Σ.Ε.Π.ΠΕ. οριζόμενο από 
το Δ.Σ. αυτού. 


Χρέη γραμματέα της επιτροπής εκτελεί υπάλληλος της 
Ε.Ο.ΠΕ. οριζόμενος από το Δ.Σ. αυτής. 

2. Η θητεία των μελών, που ορίζονται με ισάριθμα ανα¬ 
πληρωματικά μέλη, είναι διετής. 

3. Με την απόφαση της παρ. 1 του παρόντος άρθρου, 
καθορίζονται τα της αποζημίωσης των μελών της επιτρο¬ 
πής καθώς και του γραμματέα αυτής, η οποία βαρύνει τον 
προϋπολογισμό της Ε.Ο.ΠΕ.. 

4. Η έφεση κατά των αποφάσεων της πρωτοβάθμιας 
επιτροπής επίλυσης οικονομικών διαφορών ασκείται εντός 
προθεσμίας δέκα πέντε (15) ημερών από της επιδόσεως της 
εκκαλούμενης αποφάσεως, ενώπιον της δευτεροβάθμιας 
επιτροπής επίλυσης οικονομικών διαφορών της Ε.Ο.ΠΕ. 
σύμφωνα με τις διατάξεις του άρθρου 95, ν. 2725/1999. 

5. Ενώπιον της επιτροπής της παραγράφου 1 του παρό¬ 
ντος άρθρου έχουν δικαίωμα να παρίστανται τα ενδιαφε¬ 
ρόμενο μέλη αυτοπροσώπως ή με δικηγόρο. 

6. Το καθού η προσφυγή ή η έφεση μέρος καλείται να 
παραστεί κατά το δικάσιμο της προσφυγής ή εφέσεως 
ενώπιον της αρμόδιας επιτροπής με επιμέλεια του προ- 
σφεύγοντος ή εκκαλούντος δί επιδόσεως με δικαστικό 
επιμελητή αντιγράφου της προσφυγής ή εφέσεως μετά 
κλήσεως να παραστεί κατά την ορισθείσα δικάσιμο. 

7. Η συζήτηση της προσφυγής ή εφέσεως δεν μπορεί να 
ορισθεί σε χρόνο μεγαλύτερο των δέκα πέντε ημερών από 
της καταθέσεως αυτών, οι δε επ’ αυτών αποφάσεις εκδίδονται 
μέσα σε χρονικό διάστημα ενός μηνάς από τη συζήτηση. 

8. Για την υπαγωγή των παραπάνω διαφορών στην αρ¬ 
μοδιότητα της, κατά την παρ. 1 του παρόντος άρθρου, 
επιτροπής πρέπει να υπάρχει έγγραφη σύμβαση μεταξύ 
των ενδιαφερομένων μερών και να περιέχεται ρητός όρος 
στη σύμβαση αυτή με τον οποίο τα μέρη να συμφωνούν 
για την υπαγωγή των οικονομικών διαφορών που προκύ¬ 
πτουν από αυτή, στη δικαιοδοσία των δια του παρόντος 
θεσπιζόμενων επιτροπών ή εφόσον στην ειδική προκήρυξη 
κάθε πρωταθλήματος τεθεί ρητός όρος ότι οι ως άνω 
οικονομικές διαφορές μεταξύ αθλητικών σωματείων και 
προπονητών, επιλύονται από την επιτροπή αυτή. 

9. Εάν δεν υπάρχει έγγραφη σύμβαση και ο αϊτών εμφα- 
νισθεί ενώπιον της Πρωτοβάθμιας επιτροπής ή αν παρα¬ 
στεί κατά τη διαδικασία της συζήτησης της προσφυγής, ή 
έλλειψη της έγγραφης σύμβασης καλύπτεται. 

Άρθρο 8 

Κυρώσεις προπονητών 

Εάν ο προπονητής με την εν γένει συμπεριφορά του υπο- 
πέσει σε παράπτωμα που παραβιάζει το νόμο ή τους κανο¬ 
νισμούς, διώκεται πειθαρχικά από τα αρμόδια δικαιοδοτικά 
όργανα της Ε.Ο.ΠΕ. για παραπτώματα που περιλαμβάνονται 
στο πειθαρχικό δίκαιο της Ε.Ο.ΠΕ. ή από την Επιτροπή 
Δεοντολογίας του Σ.Ε.Π.ΠΕ. για τα λοιπά παραπτώματα. 
Η απόφαση λαμβάνεται ύστερα από προηγούμενη κλήση 
του προπονητή σε απολογία η οποία πρέπει να επιδοθεί 
τουλάχιστον δέκα (10) ημέρες πριν από τη συνεδρίαση των 
αρμοδίων οργάνων. 

Σε περίπτωση υποτροπής ή ιδιαίτερα σοβαρού πειθαρχικού 
αδικήματος ο Υφυπουργός Πολιτισμού μπορεί να ανακαλέσει 
προσωρινά ή οριστικά την άδεια άσκησης επαγγέλματος 
ύστερα από εισήγηση της Ε.Ο.ΠΕ. ή του Σ.Ε.Π.ΠΕ. 

Άρθρο 9 

Άδειες άσκησης επαγγέλματος προπονητών 

1. Στους πτυχιούχους Τ.Ε.Φ.Α.Α. με κύρια ή πρώτη ειδικό¬ 
τητα Πετοσφαίρισης, χορηγείται άδεια άσκησης επαγγέλ- 
μάτος Α' κατηγορίας, σύμφωνα με τις προϋποθέσεις του 
άρθρου 31 του ν. 2725/1999. 

2. Σύμφωνα με το άρθρο 136 παρ. 5 του ν. 2725/1999, όπως 
τροποποιήθηκε με το άρθρο 77 παρ. 14 του ν. 3057/2002, οι 
πτυχιούχοι Ε.Α.Σ.Α. ή Τ.Ε.Φ.Α.Α. χωρίς κανένα δίπλωμα ειδι¬ 
κότητας, μπορούν να λάβουν άδεια άσκησης επαγγέλματος 
προπονητή Πετοσφαίρισης Α' κατηγορίας εφόσον εδιδάχθη- 
σαν το άθλημα της Πετοσφαίρισης και με την προϋπόθεση 
ότι ασκούσαν το επάγγελμα του προπονητή στο αντίστοιχο 
άθλημα για ένα χρόνο τουλάχιστον πριν από τη δημοσίευση 
του ν. 2725/1999 σε αθλητική ομοσπονδία ή αθλητική ένωση ή 
αθλητικό σωματείο που αποδεικνύεται με βεβαίωση αυτών. 

Άρθρο 10 

Σεμινάρια, διαλέξεις και ημερίδες επιμόρφωσης 
προπονητών 

1. Οι προπονητές Πετοσφαίρισης, οποιοσδήποτε κατη¬ 
γορίας, υποχρεούνται να παρακολουθούν τα σεμινάρια, 
διαλέξεις και ημερίδες επιμόρφωσης που οργανώνονται 
από τα αρμόδια όργανα. 

2. Τα σωματεία οφείλουν να διευκολύνουν τους προ¬ 
πονητές τους, προκειμένου αυτοί να συμμετέχουν στις 
προαναφερόμενες εκδηλώσεις. 

3. Η άδεια άσκησης επαγγέλματος προπονητή ανακαλεί¬ 
ται προσωρινά για μια αγωνιστική περίοδο, με απόφαση 
του Γενικού Γραμματέα Αθλητισμού, ύστερα από εισήγηση 
της Ε.Ο.ΠΕ. ή του Σ.Ε.Π.ΠΕ. εάν αυτός δεν παρακολούθησε 
ένα (1) τουλάχιστον από τα σεμινάρια που διοργανώνει ο 
Σ.Ε.Π.ΠΕ. στη διάρκεια μιας τριετίας. Σε περίπτωση υπο¬ 
τροπής, η άδεια ανακαλείται οριστικά. 

Άρθρο 11 

Επιμόρφωση προπονητών 

1. Η επιμόρφωση των Ελλήνων προπονητών Πετοσφαίρι¬ 
σης τελεί υπό την εποπτεία της πολιτείας και υλοποιείται 
με τα επιμορφωτικά προγράμματα της Γ.Γ.Α., της Ε.Ο.ΠΕ., 
των Τ.Ε.Φ.Α.Α. και του Σ.Ε.Π.ΠΕ.. 

2. Για την οργάνωση επιμορφωτικών εκδηλώσεων (σεμι¬ 
νάριο, κάμπινγκ, κ.τ.λ.) από άλλους φορείς, πλην των στην 
παρ. 1 του παρόντος άρθρου αναφερομένων (Γ.Γ.Α., Ε.Ο.ΠΕ., 
Τ.Ε.Φ.Α.Α., Σ.Ε.Π.ΠΕ.), προκειμένου αυτά να ενταχθούν στα 
αξιολογημένα σεμινάρια, απαιτείται προηγούμενη έγκριση 
του Γενικού Γραμματέα Αθλητισμού χορηγούμενη στον 
φορέα κατόπιν αιτήσεώς του. Η αίτηση υποβάλλεται στον 
Σ.Ε.Π.ΠΕ. και διαβιβάζεται με τη γνώμη αυτού στο Γενικό 
Γ ραμματέα Αθλητισμού. 

3. Η κατά την προηγούμενη παράγραφο αίτηση, για να 
εξετασθεί πρέπει να συνοδεύεται με λεπτομερές πρόγραμμα 
της διδακτέας ύλης, τα ονόματα των ομιλητών, καθώς και 
αποδεικτικό καταβολής ποσού των πεντακοσίων ευρώ (500 
€) στο ταμείο του Σ.Ε.Π.ΠΕ., το οποίο επιστρέφεται στον αι- 
τούντα της διοργάνωσης των επιμορφωτικών εκδηλώσεων, 
σε περίπτωση μη εγκρίσεως της αιτούμενης εκδηλώσεως. 

4. Κάθε διοργάνωση εκδηλώσεων επιμόρφωσης προπο¬ 
νητών από φορείς πλην των αναφερομένων στην παρ. 1 
του παρόντος άρθρου, πρέπει να προγραμματίζεται σε 
ημερομηνίες απέχουσες περισσότερο του ενός μηνάς από 
το διεθνές σεμινάριο του Σ.Ε.Π.ΠΕ.. Υποβαλλόμενες αιτήσεις 
παροχής εγκρίσεως κατά την παρ. 2 του παρόντος άρθρου, 
κατά παράβαση της παραγράφου αυτής απορρίπτονται. 

Άρθρο 12 

Τελικές - μεταβατικές διατάξεις 

1. Οι άδειες ασκήσεως του επαγγέλματος του προπονητή 
Πετοσφαίρισης χωρίς διάκριση κατηγορίας που είχαν χορη¬ 
γηθεί μέχρι ενάρξεως ισχύος του ν. 2725/1999, εξακολουθούν 
να ισχύουν για όλες τις κατηγορίες αγώνων Πετοσφαίρισης 
και μετά την εφαρμογή του παρόντος κανονισμού. 

2. Όσοι προπονητές, κατά τη δημοσίευση του παρόντος, είναι 
προπονητές σε κατηγορία ανώτερη από αυτήν που κατέχουν 


άδεια άσκησης επαγγέλματος σύμφωνα με την παρ. 1 του 
άρθρου 5 του παρόντος, οφείλουν να εναρμονιστούν εντός 
ενός (1) έτους για τους κατέχοντες Β' κατηγορία και εντός 
δύο (2) ετών για τους κατέχοντες Γ' κατηγορία. 

3. Οι άδειες άσκησης του επαγγέλματος προπονητή Πετο¬ 
σφαίρισης κάθε κατηγορίας που έχουν χορηγηθεί μέχρι τη δη¬ 
μοσίευση του Ν.3057/2002 εξακολουθούν να ισχύουν και μετά τη 
δημοσίευση του νόμου αυτού στην Εφημερίδα της Κυβερνήσεως 
(παρ. 5, άρθρο 136 του ν. 2725/1999 όπως τροποποιήθηκε με την 
παράγραφο 14 του άρθρου 77 του ν. 3057/2002). 

4. Μέχρι τη λειτουργία της Εθνικής Σχολής Προπονητών 
του άρθρου 31 παρ. 4 του ν. 2725/1999, η Γ ενική Γ ραμματεία 
Αθλητισμού μπορεί με απόφαση και δαπάνες της να ιδρύ¬ 
ει περιοδικές σχολές προπονητών. Με την ίδια απόφαση 
ρυθμίζονται τα θέματα λειτουργίας των πιο πάνω σχολών, 
των προσόντων των υποψηφίων καθώς και κάθε άλλο συ¬ 
ναφές θέμα (άρθρο 136 παρ. 6 του ν. 2725/1999). Ειδικότερα, 
ιδρύονται και λειτουργούν Σχολές Προπονητών Γ', Β' και 
Α' Κατηγορίας από την Γ.Γ.Α. που, αντίστοιχα, χορηγούν 
διπλώματα, με τα οποία παρέχεται το δικαίωμα άσκησης 
του επαγγέλματος μετά τη χορήγηση και της κατά νόμο 
άδειας, με τις κατωτέρω προϋποθέσεις: 

Α) Γ ια τη φοίτηση σε Σχολή Προπονητών Γ' κατηγορίας 
ο υποψήφιος πρέπει: 

α) Να έχει αρτιμέλεια σε βαθμό που δεν δημιουργεί πρό¬ 
βλημα στη διδασκαλία της Πετοσφαίρισης. 

β) Να έχει ηλικία μεταξύ 25 - 40 ετών. 

γ) Να είναι κάτοχος απολυτηρίου Λυκείου ή απολυτηρίου 
Γυμνασίου παλαιού τύπου ή άλλης ισότιμης Σχολής. 

δ) Να είχε ενεργό συμμετοχή, ως Πετοσφαιριστής, σε 
σωματεία οποιοσδήποτε κατηγορίας για μια τουλάχιστον 
πενταετία την οποία βεβαιώνει η Ε.Ο.ΠΕ., ή οι Ενώσεις 
Περιφερειών ή Τοπικών Επιτροπών. 

ε) Κατ’ εξαίρεση Απόφοιτοι Τ.Ε.Φ.Α.Α. (Πτυχιούχοι Φυσικής 
Αγωγής χωρίς ειδικότητα Πετοσφαίρισης και χωρίς δετή 
αθλητική προϋπηρεσία να μπορούν να φοιτήσουν στην 
σχολή Γ' κατηγορίας, εφόσον πληρούν τις προϋποθέσεις 
Αα, Αβ). 

Β) Για τη φοίτηση σε Σχολή Προπονητών Β' κατηγορίας, 
ο υποψήφιος πρέπει: 

α) Να έχει αρτιμέλεια σε βαθμό που δεν δημιουργεί πρό¬ 
βλημα στη διδασκαλία της πετοσφαίρισης. 

β) Να έχει ηλικία μέχρι 45 ετών. 

γ) Να έχει δίπλωμα Γ κατηγορίας και αντίστοιχη άδεια ασκή¬ 
σεως του επαγγέλματος της Γ ενικής Γ ραμματείας Αθλητισμού, 
το οποίο αποκτήθηκε τουλάχιστον προ ενός έτους. 

δ) Να καταθέσει βεβαίωση της Ε.Ο.ΠΕ., ή των Ενώσεων 
Περιφερειών ή Τοπικών Επιτροπών, ότι άσκησε το επάγγελ¬ 
μα του προπονητή για ένα χρόνο ή να καταθέσει υπεύθυνη 
δήλωση προπονητού με άδεια Α' κατηγορίας, ότι διετέλεσε 
συνεργάτης του στην προπόνηση συγκεκριμένης ομάδας 
για διάστημα ενός χρόνου. 

ε) Να έχει ακολουθήσει ένα (1) τουλάχιστον σεμινάριο 
προπονητών Πετοσφαίρισης στην Ελλάδα ή στο εξωτερικό, 
τούτο διαπιστωμένου από σχετική βεβαίωση ή δίπλωμα του 
οργανώσαντος το σεμινάριο φορέα. 

Κατ’ εξαίρεση των οριζομένων της παραγράφου αυτής 
περί φοίτησης σε σχολή προπονητών Β' κατηγορία, δι¬ 
καίωμα φοίτησης έχουν και οι απόφοιτοι Τ.Ε.Φ.Α.Α. που 
κατέχουν δευτερεύουσα ειδικότητα Πετοσφαίρισης, εφ’ 
όσον πληρούν τις προϋποθέσεις των περιπτώσεων Βα και 
Ββ της παρούσας παραγράφου. 

Γ) Γ ια τη φοίτηση σε Σχολή Προπονητών Α' κατηγορίας, 
ο υποψήφιος πρέπει: 

α) Να έχει αρτιμέλεια σε βαθμό που δεν δημιουργεί πρό¬ 
βλημα στη διδασκαλία της πετοσφαίρισης. 

β) Να έχει ηλικία μέχρι 50 ετών. 

γ) Να έχει δίπλωμα Β' κατηγορίας και αντίστοιχη άδεια 
ασκήσεως επαγγέλματος της Γ.Γ.Α., το οποίο αποκτήθηκε 
τουλάχιστον προ διετίας. 

δ) Να καταθέσει βεβαίωση της Ε.Ο.ΠΕ. ή των Ενώσεων 
Περιφερειών ή Τοπικών Επιτροπών ότι άσκησε το επάγγελ¬ 
μα του προπονητή για δύο (2) χρόνια ή υπεύθυνη δήλωση 
προπονητού Α' κατηγορίας ότι διετέλεσε συνεργάτης του 
σε συγκεκριμένη ομάδα για δύο (2) χρόνια. 

ε) Να έχει ακολουθήσει δύο (2) τουλάχιστον σεμινάρια 
προπονητών Πετοσφαίρισης στην Ελλάδα ή στην αλλο¬ 
δαπή ως προπονητής Β' κατηγορίας. Κατ’ εξαίρεση των 
οριζομένων της ανωτέρω παραγράφου περί φοίτησης σε 
σχολή προπονητών Α' κατηγορίας, πρόσωπα τα οποία ως 
Πετοσφαιριστές προσέφεραν εξαίρετες υπηρεσίες και 
συνεπλήρωσαν ως μέλη της Εθνικής Ομάδας Ανδρών ή 
Γυναικών πενήντα (50) τουλάχιστον συμμετοχές για τους 
άνδρες και είκοσι πέντε (25) για τις γυναίκες, δικαιούνται 
να συμμετάσχουν απ’ ευθείας σε Σχολές Προπονητών Α' 
κατηγορίας, εφόσον πληρούν τις προϋποθέσεις των περι¬ 
πτώσεων Γα και Γβ της παρούσης παραγράφου. 

Ακροτελεύτια Διάταξη 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 2 Αυγούστου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθμ. οικ. 45142 (2) 

Έγκριση σύμβασης μίσθωσης έργου στο Δήμο 
Ζωγράφου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση ,οργάνωση, 
στελέχωση Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμβάσεις 
μίσθωσης έργου» (ΦΕΚ 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων δη¬ 
μόσιας διοίκησης» (ΦΕΚ 151 /Α/6.8.2004). 

4. Τις διατάξεις του άρθρου 28 παρ. 5 του ν. 2190/1994. 

5. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠ.ΕΣ.Δ.Δ.Α. 

6. Το υπ’ αριθμ. Φ.7 ΟΔΕ ΚΕΠ/10307/17.5.2006 έγγραφο 
του ΥΠ.ΕΣ.Δ.Δ.Α. 

7. Το υπ’ αριθμ. Φ.7/2/ΟΔΕ ΚΕΠ/12690/17.7.2006 έγγραφο 
του Γραφείου Υφυπουργού του ΥΠ.ΕΣ.Δ.Δ.Α. με το οποίο 
κατανέμονται (283) συμβάσεις μίσθωσης έργου, διάρκειας 
έως 12 μήνες, για την στελέχωση των Κ.Ε.Π. των οποίων οι 
συμβάσεις λήγουν κατά τη χρονική περίοδο από 1.9.2006 
έως 31.12.2006, αποφασίζουμε: 

1. Εγκρίνουμε την πρόσληψη (4) ατόμων με σύμβαση μί¬ 
σθωσης έργου και για χρονικό διάστημα (12) μηνών από τον 
Δήμο Ζωγράφου για το Κέντρο Εξυπηρέτησης Πολιτών. 

2. Ως τόπος εκτέλεσης του έργου αυτού ορίζεται ο Δήμος 
Ζωγράφου. 

Οι συμβάσεις μίσθωσης έργου τις οποίες διανύει το 
ΚΕΠ την παρούσα περίοδο και λήγουν από 1.9.2006 έως 
31.12.2006 θα πρέπει να έχουν λυθεί με κοινή απόφαση των 
δύο μερών (συμβασιούχου και εκπροσώπου του ΟΤΑ) έως 


την 30.8.2006 και οι νέες συμβάσεις να υπογραφούν την 
επόμενη εργάσιμη. 

Κάθε σύμβαση θα συναφθεί ηλεκτρονικά και θα αποστα¬ 
λεί με το ταχυδρομείο στην ΟΔΕ του ΥΠ.ΕΣ.Δ.Δ.Α μαζί με 
την κοινή απόφαση λύσης της προηγούμενης σύμβασης. 
Σε διαφορετική περίπτωση η νέα σύμβαση δε θα γίνεται 
δεκτή και θα επιστρέφεται. 

Σε περίπτωση αποχώρησης, παραίτησης, διακοπής κ.λπ. 
της σύμβασης έργου με πρωτοβουλία του συμβασιούχου 
δεν θα συνάπτεται νέα σύμβαση σε συνέχεια της προηγού¬ 
μενης που διακόπηκε, χωρίς την προηγούμενη έγκριση της 
ΟΔΕ/ΚΕΠ/ΥΠ.ΕΣ.Δ.Δ.Α. η οποία θα πρέπει να έχει ενημερω¬ 
θεί από την αρμόδια υπηρεσία των Ο.Τ.Α. Α' και Β'’ βαθμού. 
Σε διαφορετική περίπτωση το ΥΠ.ΕΣ.Δ.Δ.Α δε θα κάνει 
δεκτή τη σύμβαση αλλά και δε θα τη χρηματοδοτήσει. 

Οι ανωτέρω συμβάσεις λήγουν (ανεξάρτητα από τη δι¬ 
άρκεια τους) από τη χρονική στιγμή που θα στελεχωθεί 
το ΚΕΠ με μόνιμο προσωπικό. 

«Η αμοιβή ορίζεται σε 10.560 € ετησίως μέχρι τη συ¬ 
μπλήρωση χρονικού διαστήματος 24 μηνών, κατά το οποίο 
το έργο συγχρηματοδοτείται από το Επιχειρησιακό Πρό¬ 
γραμμα «Κοινωνία της Πληροφορίας» Μέτρο 2.2. Για το 
χρονικό διάστημα πλέον του 24μήνου η αμοιβή ορίζεται 
σε 12.000 € ετησίως και χρηματοδοτείται από τον τακτικό 
προϋπολογισμό» . 

Προϋπόθεση της κατάρτισης των συμβάσεων είναι η 
πλήρης ετοιμότητα λειτουργίας του ΚΕΠ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 
-♦- 

Αριθμ. οικ. 45135 (3) 

Έγκριση σύμβασης μίσθωσης έργου στο Δήμο Αθηναίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση ,οργάνωση, 
στελέχωση Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμβάσεις 
μίσθωσης έργου» (ΦΕΚ 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004). 

4. Τις διατάξεις του άρθρου 28 παρ. 5 του ν. 2190/ 
1994. 

5. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠ.ΕΣ.Δ.Δ.Α. 

6. Το υπ’ αριθμ. Φ.7 ΟΔΕ ΚΕΠ/10307/17.5.2006 έγγραφο 
του ΥΠ.ΕΣ.Δ.Δ.Α. 

7. Το υπ’ αριθμ. Φ.7/2/ΟΔΕ ΚΕΠ/12690/17.7.2006 έγγραφο 
του Γραφείου Υφυπουργού του ΥΠ.ΕΣ.Δ.Δ.Α. με το οποίο 
κατανέμονται (283) συμβάσεις μίσθωσης έργου, διάρκειας 
έως 12 μήνες, για την στελέχωση των Κ.Ε.Π. των οποίων οι 
συμβάσεις λήγουν κατά τη χρονική περίοδο από 1.9.2006 
έως 31.12.2006, αποφασίζουμε: 

1. Εγκρίνουμε την πρόσληψη (9) ατόμων με σύμβαση μί¬ 
σθωσης έργου και για χρονικό διάστημα (12) μηνών από 
τον Δήμο Αθηναίων για το Κέντρο Εξυπηρέτησης Πολιτών 
(ΠΑΡΑΡΤΗΜΑ Β). 

2. Ως τόπος εκτέλεσης του έργου αυτού ορίζεται ο Δή¬ 
μος Αθηναίων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι συμβάσεις μίσθωσης έργου τις οποίες διανύει το 
ΚΕΠ την παρούσα περίοδο και λήγουν από 1.9.2006 έως 
31.12.2006 θα πρέπει να έχουν λυθεί με κοινή απόφαση των 
δύο μερών (συμβασιούχου και εκπροσώπου του ΟΤΑ) έως 
την 30.8.2006 και οι νέες συμβάσεις να υπογραφούν την 
επόμενη εργάσιμη. 

Κάθε σύμβαση θα συναφθεί ηλεκτρονικά και θα αποστα¬ 
λεί με το ταχυδρομείο στην ΟΔΕ του ΥΠ.ΕΣ.Δ.Δ.Α μαζί με 
την κοινή απόφαση λύσης της προηγούμενης σύμβασης. 
Σε διαφορετική περίπτωση η νέα σύμβαση δε θα γίνεται 
δεκτή και θα επιστρέφεται. 

Σε περίπτωση αποχώρησης, παραίτησης, διακοπής κ.λπ. 
της σύμβασης έργου με πρωτοβουλία του συμβασιούχου 
δεν θα συνάπτεται νέα σύμβαση σε συνέχεια της προηγού¬ 
μενης που διακόπηκε, χωρίς την προηγούμενη έγκριση της 
ΟΔΕ/ΚΕΠ/ΥΠ.ΕΣ.Δ.Δ.Α.η οποία θα πρέπει να έχει ενημερω¬ 
θεί από την αρμόδια υπηρεσία των ΟΤΑ Α' και Β'βαθμού. Σε 
διαφορετική περίπτωση το ΥΠ.ΕΣ.Δ.Δ.Α. δε θα κάνει δεκτή 
τη σύμβαση αλλά και δε θα τη χρηματοδοτήσει. 

Οι ανωτέρω συμβάσεις λήγουν (ανεξάρτητα από τη δι¬ 
άρκεια τους) από τη χρονική στιγμή που θα στελεχωθεί 
το ΚΕΠ με μόνιμο προσωπικό. 

«Η αμοιβή ορίζεται σε 10.560 € ετησίως μέχρι τη συμπλήρω¬ 
ση χρονικού διαστήματος 24 μηνών, κατά το οποίο το έργο 
συγχρηματοδοτείται από το Επιχειρησιακό Πρόγραμμα «Κοι¬ 
νωνία της Πληροφορίας» Μέτρο 2.2. Για το χρονικό διάστημα 
πλέον του 24μήνου η αμοιβή ορίζεται σε 12.000 € ετησίως και 
χρηματοδοτείται από τον Τακτικό Προϋπολογισμό». 

Προϋπόθεση της κατάρτισης των συμβάσεων είναι η 
πλήρης ετοιμότητα λειτουργίας του ΚΕΠ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 
-♦- 

Αριθ. 08/ΔΤΑ/ Τ.Τ. 18044 (4) 

Έγκριση συμβάσεων μισθώσεων έργων για το ΚΕΠ Κοι¬ 
νότητας Αναβύσσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμβάσεις 
μίσθωσης έργου» (ΦΕΚ206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων δη¬ 
μόσιας διοίκησης» (ΦΕΚ 151/Α/6.8.2004) 

4. Την υπ’ αριθμ.Φ.7 ΟΔΕ ΚΕΠ/11123/8.5.2006 εγκύκλιο του 
ΥΠ.ΕΣ.Δ.Δ.Α. 

5. Το υπ’ αριθμ. ΟΔΕ ΚΕΠ/12690/17.7.2006 έγγραφο του Γρα¬ 
φείου του Υφυπουργού Εσωτερικών, Δημόσιας Διοίκησης 
και Αποκέντρωσης, σχετικά με την κατανομή συμβάσεων 
μίσθωσης έργου, δωδεκάμηνης (12) διάρκειας, για τους ΟΤΑ 
α' και β' βαθμού, για τη στελέχωση των ΚΕΠ στα οποία 
οι συμβάσεις μίσθωσης έργου λήγουν μεταξύ 1.9.2006 και 
31.12.2006, αφού πρώτα λυθούν οι συμβάσεις που διανύουν 
τα κατωτέρω ΚΕΠ την παρούσα περίοδο οι οποίες λήγουν 
από 1.9.2006 έως 31.12.2006, προκειμένου να εξασφαλιστεί η 
συνεχής λειτουργία των ΚΕΠ, αποφασίζουμε: 

Εγκρίνουμε την πρόσληψη δύο (2) ατόμων με σύμβαση μί¬ 
σθωσης έργου δωδεκάμηνης (12) διάρκειας, για την στελέχωση 
του ΚΕΠ της Κοινότητας Αναβύσσου, στο οποίο οι συμβάσεις 


μίσθωσης έργου λήγουν μεταξύ 1.9.2006 και 31.12.2006 και αφού 
πρώτα λυθούν οι συμβάσεις που διανύει το ΚΕΠ την παρούσα 
περίοδο οι οποίες λήγουν από 1.9.2006 έως 31.12.2006. 

Οι συμβάσεις μίσθωσης έργου τις οποίες διανύει το 
ΚΕΠ την παρούσα περίοδο και λήγουν από 1.9.2006 έως 
31.12.2006 θα πρέπει να έχουν λυθεί με κοινή απόφαση 
των δύο μερών έως την 30.8.2006 και οι νέες συμβάσεις 
να υπογραφούν την επόμενη εργάσιμη. 

Κάθε σύμβαση θα συναφθεί ηλεκτρονικά και θα αποστα¬ 
λεί με το ταχυδρομείο στην ΟΔΕ του ΥΠ.ΕΣ.Δ.Δ.Α.μαζί με 
την κοινή απόφαση λύσης της προηγούμενης σύμβασης. Σε 
διαφορετική περίπτωση η νέα σύμβαση δε θα γίνεται δεκτή 
και θα επιστρέφεται. 

Σε περίπτωση αποχώρησης, παραίτησης, διακοπής κλπ. της 
σύμβασης μίσθωσης έργου με πρωτοβουλία του συμβασιού¬ 
χου, δεν θα συναφθεί νέα σύμβαση με νέο άτομο, χωρίς την 
προηγούμενη έγκριση της ΟΔΕ/ΚΕΠ/ΥΠ.ΕΣ.Δ.Δ.Α., η οποία θα 
πρέπει να έχει ενημερωθεί από την αρμόδια υπηρεσία των 
ΟΤΑ. Σε διαφορετική περίπτωση το ΥΠ.ΕΣ.Δ.Δ.Α. δε θα κάνει 
δεκτή τη σύμβαση αλλά και δε θα τη χρηματοδοτήσει. 

Ως τόπος εκτέλεσης των έργων αυτών ορίζεται η Κοι¬ 
νότητα Αναβύσσου. 

Οι ανωτέρω συμβάσεις λήγουν (ανεξάρτητα από την δι¬ 
άρκεια τους) από τη χρονική στιγμή που θα στελεχωθεί 
το ΚΕΠ με μόνιμο προσωπικό. 

Η αμοιβή ορίζεται σε 10.560€ ετησίως μέχρι την συμπλή¬ 
ρωση χρονικού διαστήματος 24 μηνών, κατά το οποίο το 
έργο συγχρηματοδοτείται από το Επιχειρησιακό Πρό¬ 
γραμμα «Κοινωνία της Πληροφορίας» Μέτρο 2.2. Για το 
χρονικό διάστημα πλέον του 24μήνου η αμοιβή ορίζεται 
σε 12.000€ ετησίως και χρηματοδοτείται από τον Τακτικό 
Προϋπολογισμό» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 28 Ιουλίου 2006 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 08/ΔΤΑ/ Τ.Τ. 18044 (5) 

Έγκριση συμβάσεων μισθώσεων έργων για το ΚΕΠ Δή¬ 
μου Παιανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997«Συμβάσεις 
μίσθωσης έργου» (ΦΕΚ206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων δη¬ 
μόσιας διοίκησης» (ΦΕΚ 151/Α/6.8.2004). 

4. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠ.ΕΣ.Δ.Δ.Α. 

5. Το υπ’ αριθμ. ΟΔΕ ΚΕΠ/12690/17.7.2006 έγγραφο του 
Γ ραφείου του Υφυπουργού Εσωτερικών, Δημόσιας Διοίκησης 
και Αποκέντρωσης, σχετικά με την κατανομή συμβάσεων 
μίσθωσης έργου, δωδεκάμηνης (12) διάρκειας, για τους ΟΤΑ 
α’ και β' βαθμού, για την στελέχωση των ΚΕΠ στα οποία 
οι συμβάσεις μίσθωσης έργου λήγουν μεταξύ 1.9.2006 και 
31.12.2006, αφού πρώτα λυθούν οι συμβάσεις που διανύουν 
τα κατωτέρω ΚΕΠ την παρούσα περίοδο οι οποίες λήγουν 
από 1.9.2006 έως 31.12.2006, προκειμένου να εξασφαλιστεί η 
συνεχής λειτουργία των ΚΕΠ, αποφασίζουμε: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Εγκρίνουμε την πρόσληψη τεσσάρων (4) ατόμων με σύμβαση 
μίσθωσης έργου δωδεκάμηνης (12) διάρκειας, για την στελέ- 
χωση του ΚΕΠ του Δήμου Παιανίας, στο οποίο οι συμβάσεις 
μίσθωσης έργου λήγουν μεταξύ 1.9.2006 και 31.12.2006 και αφού 
πρώτα λυθούν οι συμβάσεις που διανύει το ΚΕΠ την παρούσα 
περίοδο οι οποίες λήγουν από 1.9.2006 έως 31.12.2006. 

Οι συμβάσεις μίσθωσης έργου τις οποίες διανύει το 
ΚΕΠ την παρούσα περίοδο και λήγουν από 1.9.2006 έως 

31.12.2006 θα πρέπει να έχουν λυθεί με κοινή απόφαση 
των δύο μερών έως την 30-8-06 και οι νέες συμβάσεις να 
υπογραφούν την επόμενη εργάσιμη. 

Κάθε σύμβαση θα συναφθεί ηλεκτρονικά και θα αποστα¬ 
λεί με το ταχυδρομείο στην ΟΔΕ του ΥΠ.ΕΣ.Δ.Δ.Α. μαζί με 
την κοινή απόφαση λύσης της προηγούμενης σύμβασης. 
Σε διαφορετική περίπτωση η νέα σύμβαση δε θα γίνεται 
δεκτή και θα επιστρέφεται. 

Σε περίπτωση αποχώρησης, παραίτησης, διακοπής κλπ. της 
σύμβασης μίσθωσης έργου με πρωτοβουλία του συμβασιού- 
χου, δεν θα συναφθεί νέα σύμβαση με νέο άτομο, χωρίς την 
προηγούμενη έγκριση της ΟΔΕ/ΚΕΠ/ΥΠ.ΕΣ.Δ.Δ.Α., η οποία θα 
πρέπει να έχει ενημερωθεί από την αρμόδια υπηρεσία των 
ΟΤΑ. Σε διαφορετική περίπτωση το ΥΠ.ΕΣ.Δ.Δ.Α. δε θα κάνει 
δεκτή τη σύμβαση αλλά και δε θα τη χρηματοδοτήσει. 

Ως τόπος εκτέλεσης των έργων αυτών ορίζεται ο Δήμος 
Παιανίας. 

Οι ανωτέρω συμβάσεις λήγουν (ανεξάρτητα από την δι¬ 
άρκεια τους) από τη χρονική στιγμή που θα στελεχωθεί 
το ΚΕΠ με μόνιμο προσωπικό. 

Η αμοιβή ορίζεται σε 10.560€ ετησίως μέχρι την συμπλή¬ 
ρωση χρονικού διαστήματος 24 μηνών, κατά το οποίο το 
έργο συγχρηματοδοτείται από το Επιχειρησιακό Πρό¬ 
γραμμα «Κοινωνία της Πληροφορίας» Μέτρο 2.2. Για το 
χρονικό διάστημα πλέον του 24μήνου η αμοιβή ορίζεται 
σε 12.000€ ετησίως και χρηματοδοτείται από τον Τακτικό 
Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 28 Ιουλίου 2006 

Με εντολή Γενικού Γραμματέα Περιφέρειας 
Η Γενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 08/ΔΤΑ/ Τ.Τ. 18044 (6) 

Έγκριση συμβάσεων μισθώσεων έργων για το ΚΕΠ Δή¬ 
μου Λαυρεωτικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997«Συμβάσεις 
μίσθωσης έργου» (ΦΕΚ206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων δη¬ 
μόσιας διοίκησης» (ΦΕΚ 151/Α/6.8.2004.) 

4. Την υπ’ αριθμ.Φ.7 ΟΔΕ ΚΕΠ/11123/8.5.2006 εγκύκλιο του 
ΥΠ.ΕΣ.Δ.Δ.Α. 

5. Το υπ’ αριθμ. ΟΔΕ ΚΕΠ/12690/17.7.2006 έγγραφο του Γ ρα¬ 
φείου του Υφυπουργού Εσωτερικών, Δημόσιας Διοίκησης 
και Αποκέντρωσης, σχετικά με την κατανομή συμβάσεων 
μίσθοοσης έργου, δωδεκάμηνης (12) διάρκειας, για τους ΟΤΑ 
α' και β' βαθμού, για την στελέχωση των ΚΕΠ στα οποία 
οι συμβάσεις μίσθωσης έργου λήγουν μεταξύ 1.9.2006 και 
31.12.2006, αφού πρώτα λυθούν οι συμβάσεις που διανύουν 


τα κατωτέρω ΚΕΠ την παρούσα περίοδο οι οποίες λήγουν 
από 1.9.2006 έως 31.12.2006, προκειμένου να εξασφαλιστεί η 
συνεχής λειτουργία των ΚΕΠ, αποφασίζουμε: 

Εγκρίνουμε την πρόσληψη ενός (1) ατόμου με σύμβα¬ 
ση μίσθωσης έργου δωδεκάμηνης (12) διάρκειας, για την 
στελέχωση του ΚΕΠ του Δήμου Λαυρεωτικής, στο οποίο 
οι συμβάσεις μίσθωσης έργου λήγουν μεταξύ 1-9.2006 και 

31.12.2006 και αφού πρώτα λυθούν οι συμβάσεις που δια¬ 
νύει το ΚΕΠ την παρούσα περίοδο οι οποίες λήγουν από 

1.9.2006 έως 31.12.2006. 

Οι συμβάσεις μίσθωσης έργου τις οποίες διανύει το 
ΚΕΠ την παρούσα περίοδο και λήγουν από 1.9.2006 έως 

31.12.2006 θα πρέπει να έχουν λυθεί με κοινή απόφαση 
των δύο μερών έως την 30.8.2006 και οι νέες συμβάσεις 
να υπογραφούν την επόμενη εργάσιμη. 

Κάθε σύμβαση θα συναφθεί ηλεκτρονικά και θα αποστα¬ 
λεί με το ταχυδρομείο στην ΟΔΕ του ΥΠ.ΕΣ.Δ.Δ.Α. μαζί με 
την κοινή απόφαση λύσης της προηγούμενης σύμβασης. 
Σε διαφορετική περίπτωση η νέα σύμβαση δε θα γίνεται 
δεκτή και θα επιστρέφεται. 

Σε περίπτωση αποχώρησης, παραίτησης, διακοπής κλπ. 
της σύμβασης μίσθωσης έργου με πρωτοβουλία του συμ- 
βασιούχου, δεν θα συναφθεί νέα σύμβαση με νέο άτομο, 
χωρίς την προηγούμενη έγκριση της ΟΔΕ/ΚΕΠ/ΥΠ.ΕΣ.Δ.Δ.Α., 
η οποία θα πρέπει να έχει ενημερωθεί από την αρμόδια 
υπηρεσία των ΟΤΑ. Σε διαφορετική περίπτωση το ΥΠ.ΕΣ. 
Δ.Δ.Α.δε θα κάνει δεκτή τη σύμβαση αλλά και δε θα τη 
χρηματοδοτήσει 

Ως τόπος εκτέλεσης του έργου αυτού ορίζεται ο Δήμος 
Λαυρεωτικής. 

Οι ανωτέρω συμβάσεις λήγουν (ανεξάρτητα από την δι¬ 
άρκεια τους) από τη χρονική στιγμή που θα στελεχωθεί 
το ΚΕΠ με μόνιμο προσωπικό. 

Η αμοιβή ορίζεται σε 10.560€ ετησίως μέχρι την συμπλή¬ 
ρωση χρονικού διαστήματος 24 μηνών, κατά το οποίο το 
έργο συγχρηματοδοτείται από το Επιχειρησιακό Πρό¬ 
γραμμα «Κοινωνία της Πληροφορίας» Μέτρο 2.2. Για το 
χρονικό διάστημα πλέον του 24μήνου η αμοιβή ορίζεται 
σε 12.000€ ετησίως και χρηματοδοτείται από τον τακτικό 
προϋπολογισμό» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 28 Ιουλίου 2006 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 20924 (7) 

Καθορισμός αποδέκτη για τη διάθεση αλμολοίπου μονάδας 
αφαλάτωσης της εταιρείας ΙΟΥΛΙΔΑ/ΑΡΩ Ι_ΤΩ. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Την υπ’ αριθμ. Ε1β/221/1965 υγειονομική διάταξη και τις 
σχετικές διατάξεις. 

2. Το υπ’ αριθμ. οικ. 15115/3.4.2006 έγγραφό μας. 

3. Το από 6.6.2006 πρακτικό της Επιτροπής που συγκρο¬ 
τήθηκε με την υπ’ αριθμό 3502/21.3.2006 απόφαση του Νο¬ 
μάρχη Λασιθίου. 

4. Την ανάγκη λήψης μέτρων Προστασίας της Δημόσιας 
Υγείας και του Περιβάλλοντος, αποφασίζουμε: 

1. Να οριστεί αποδέκτης διάθεσης αλμολοίπου, μέσω 
υποθαλάσσιου αγωγού, η θαλάσσια περιοχή στο δίαυλο 
μεταξύ της χερσονήσου Σίδερο και της νήσου Ελάσσας που 
απεικονίζεται στο βυθομετρικό σχεδιάγραμμα Νο 1 (Μάιος 

2006) που συνοδεύει το τεύχος «στοιχεία για την επιτροπή 
καθαρισμού αποδέκτη διάθεσης αλμολοίπου για το σταθμό 
αφαλάτωσης - Μάιος 2006», που κατατέθηκε με την από 
12.5.2006 αίτηση της εταιρείας ΕογαΙνναιχΙ Ιίά. 

2. Η ανωτέρας τάξεως χρήση των υδάτων του θαλάσσιου 
αποδέκτη, να είναι αυτή που ορίζεται από την παρ. 2.2 του 
άρθρου 4 της Ε1β/221/65 υγειονομικής διατάξεως «Υδατα 
δια κολύμβησιν και πάσαν ετέρα χρήσιν, πλην αλιείας εδω¬ 
δίμων οστρακόδερμων»: 

α) Άνευ επιπλεόντων ή καθιζανόντων στερεών, ελαίων ή 
εναποθέσεων ιλύος, προερχομένων εκ λυμάτων ή βιομη¬ 
χανικών αποβλήτων. 

β) Άνευ λυμάτων μη υποστάντων αποτελεσματικήν απο- 
λύμανσιν. 

γ) Διαλελυμένον οξυγόνον τουλάχιστον 5,0 πης/Ι. 

δ) Άνευ τοξικών ή επιβλαβών εν γένει ελαιωδών, κεχρω- 
σμένων ή άλλων αποβλήτων δυναμένων μεμονωμένως ή σε 
συνδυασμό να καταστήσουν τα ύδατα αυτά ακατάλληλα 
για τις προβλεπόμενες χρήσεις. 

ε) Ανάλογα του περιεχομένου αριθμού κολοβακτηριδιοει- 
δών τα ύδατα θα χαρακτηρίζονται και θα χρησιμοποιούνται 
όπως την παράγραφο 1.2 εδάφιο στ' του άρθρου 4 της υπ’ 
αριθμ. Ε1β/221/1965 υγειονομικής διατάξεως. 

3. Να πραγματοποιηθεί ωκεανογραφική μελέτη μικρο- 
κλίμακας και εφαρμογή ενός μοντέλου υψηλής χωρικής 
ανάλυσης (.' 100 μ.), που θα κατατεθεί παράλληλα με την 
υποβολή μελέτης διάθεσης λυμάτων (αλμολοίπου), όπου 
θα καθορίζεται το ακριβές σημείο εκροής(μήκος, βάθος) 
και βάση των οποίων θα τεκμηριώνεται η ελαχιστοποίηση 
των περιβαλλοντικών επιπτώσεων στη ζώνη εκροής. 

4. Η ωκεανογραφική μελέτη και το μοντέλο υψηλής 
χωρικής ανάλυσης να φέρει τη θετική γνωμοδότηση του 
ΕΛΚΕΘΕ. 

5. Να ληφθεί μέριμνα ώστε από τα έργα κατασκευής να 
μην επέλθει αλλοίωση του αιγιαλού και της παραλίας (ν. 
2971/2001 ΦΕΚ Α 285). 

Πέρα των όρων που ορίζονται δια της παρούσας απο- 
φάσεως η Δ/νση Δημόσιας Υγείας και Κοινωνικής Πρόνοι¬ 
ας Ν.Α. Αασιθίου, εξουσιοδοτούμενη προς τούτο και σε 
συνεργασία με τη Δ/νση Πολεοδομικού Σχεδιασμού και 
Περιβάλλοντος Ν.Α. Αασιθίου, δύναται κατά περίπτωση να 
επιβάλλει τη λήψη τυχόν απαιτούμενων συμπληρωματικών 
μέτρων, σύμφωνα με την υπ’ αριθμ. Ε1β/221/1965 υγειονομική 
διάταξη. 

Η απόφαση να δημοσιευθεί στην Εφημερίδα της Κυβερ- 
νήσεως. 

Άγιος Νικόλαος, 28 Ιουλίου 2006 

Ο Νομάρχης 
ΑΝΤΩΝΗΣ ΣΤΡΑΤΑΚΗΣ 
-♦- 

Αριθ. 432 (8) 

Τροποποίηση της υπ’ αριθμ. 209/12.5.2003 απόφασης του 
Νομαρχιακού Συμβουλίου του Νομαρχιακού Διαμερί¬ 
σματος Ξάνθης. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΤΟΥ ΝΟΜΑΡΧΙΑΚΟΥ 
ΔΙΑΜΕΡΙΣΜΑΤΟΣ ΞΑΝΘΗΣ 

Έχοντας υπόψη: 

1. Τις διατάξεις του άρθρου 76 του π.δ. (ΦΕΚ Α' 21) «Κώ¬ 
δικας Νομαρχιακής Αυτοδιοίκησης». 


2. Το π.δ. 331/5.9.1996 «Σύσταση και λειτουργία αμιγών 
νομαρχιακών και διανομαρχιακών επιχειρήσεων από τις 
Νομαρχιακές Αυτοδιοικήσεις και τα Νομαρχιακά Διαμε¬ 
ρίσματα». 

3. Τις υπ’ αριθμ. 96/28.9.1999 και 58/12.6.2000 αποφάσεις 
του Νομαρχιακού Συμβουλίου Ξάνθης, με τις οποίες συστή- 
θηκε αστική εταιρία μη κερδοσκοπικού χαρακτήρα με την 
επωνυμία «Εταιρία Τουριστικής Προβολής και Πολιτιστικής 
Ανάπτυξης Νομού Ξάνθης» με το διακριτικό «ΝΕΤΑΞ». 

4. Την υπ’ αριθμ. 193/10.10.2000 απόφαση του Νομαρχια¬ 
κού Συμβουλίου Ξάνθης που δημοσιεύτηκε στο υπ’ αριθμ. 
1310/30.10.2000 ΦΕΚ τεύχος Β', σύστασης της ανωτέρω 
επιχείρησης. 

5. Την υπ’ αριθμ. 49/21.3.2003 απόφαση του Νομαρχιακού 
Συμβουλίου Ξάνθης με την οποία εγκρίνεται η αναδιατύπω¬ 
ση, προσαρμογή και τροποποίηση κατά το άρθρο 76 του 
π.δ. 30/1996 του καταστατικού της αμιγούς νομαρχιακής 
επιχείρησης με την επωνυμία «Εταιρία Τουριστικής Προβο¬ 
λής και Πολιτιστικής Ανάπτυξης Νομού Ξάνθης». 

6. Την υπ’ αριθμ. 209/12.5.2003 απόφαση του Νομαρχιακού 
Συμβουλίου Ξάνθης επαναδιατύπωσης, προσαρμογής και 
τροποποίησης του καταστατικού της επιχείρησης «ΕΤΑΙΡΙΑ 
ΤΟΥΡΙΣΤΙΚΗΣ ΠΡΟΒΟΛΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΝΟΜΟΥ ΞΑΝΘΗΣ» σε αμιγή Νομαρχιακή Επιχείρηση. 

7. Το ΦΕΚ 642/23.5.2003 τ.Β' που δημοσιεύθηκε η ανωτέρω 
απόφαση του Νομαρχιακού Συμβουλίου Ξάνθης, αποφασίζει 
ομόφωνα: 

Τροποποιεί την υπ’ αριθμ. 209/12.5.2003 απόφαση του 
Νομαρχιακού Συμβουλίου Ξάνθης που αποτελεί και το κα¬ 
ταστατικό της αμιγούς μη κερδοσκοπικής Νομαρχιακής 
Επιχείρησης με την επωνυμία «ΕΤΑΙΡΙΑ ΤΟΥΡΙΣΤΙΚΗΣ ΠΡΟ¬ 
ΒΟΛΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ ΝΟΜΟΥ ΞΑΝΘΗΣ» 
ως προς το κεφάλαιο της ανωτέρω εταιρίας, μετά την 
αύξηση του κατά 125.000 ευρώ για την χρηματοδότηση των 
δραστηριοτήτων της εταιρίας έτους 2006, δηλαδή τις «ΓΙ¬ 
ΟΡΤΕΣ ΝΕΣΤΟΣ 2006», την προβολή του Νομού, την συμμε¬ 
τοχή σε εκθέσεις τουριστικού ενδιαφέροντος, εκτυπώσεις 
εντύπων κ.τ.λ. όπως και η μισθοδοσία και τα λειτουργικά 
έξοδα, σύμφωνα με την υπ’ αριθμ. 81/24.7.2006 απόφαση 
του Νομαρχιακού Συμβουλίου Ξάνθης. Έτσι το συνολικό 
κεφάλαιο της εταιρίας ανέρχεται σε 223.480,56 ευρώ από 
τα οποία τα 29.350 ευρώ αποτελούν το αρχικό κεφάλαιο, 
τα 42.300 Ευρώ την πρώτη αύξηση του κεφαλαίου της 
εταιρίας σύμφωνα με την υπ’ αριθμ. 156/22.12.2003 απόφαση 
του Νομαρχιακού Συμβουλίου Ξάνθης, τα 26.830,56 ευρώ 
την δεύτερη αύξηση του κεφαλαίου της εταιρίας σύμφωνα 
με την υπ’ αριθμ. 69/6.8.2004 απόφαση του Νομαρχιακού 
Συμβουλίου Ξάνθης και τα 125.000 ευρώ την τρίτη αύξηση 
του κεφαλαίου της εταιρίας σύμφωνα με την υπ’ αριθμ. 
81/24.7.2006 απόφαση του Νομαρχιακού Συμβουλίου Ξάνθης. 
Όλο το ανωτέρω κεφάλαιο καλύπτει εξ ολοκλήρου σε με¬ 
τρητά η Νομαρχιακή Αυτοδιοίκηση Ξάνθης. Κατά τα λοιπά 
ισχύει η υπ’ αριθμ. 209/12.5.2003 απόφαση του Νομαρχιακού 
Συμβουλίου Ξάνθης που δημοσιεύθηκε στο ΦΕΚ υπ’ αριθμ. 
642/23.5.2003 τ.Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 26 Ιουλίου 2006 

Η Πρόεδρος 
ΘΕΟΔΩΡΑ ΣΙΜΠΙΛΙΔΟΥ 

